Saturn Award

De Saturn Awards binne in groep Amerikaanske prizen dy't ienris yn it jier útrikt wurde op it mêd fan film, tillefyzje en dvd fan 'e sjenres science fiction-, fantasy- of horror. Oarspronklik (en soms noch wol) waarden dizze prizen oantsjut as de Golden Scrolls (de "Gouden Boekrôlen"). Hoewol't se oarspronklik oprjochte binne om wurken fan science fiction, fantasy en letter ek horror te wurdearjen, binne der ek Saturn Awards takend oan mainstream-dramawurken.

Skiednis en nominaasjeproses
De Saturn Awards waarden yn 1972 betocht en ynsteld troch Donald A. Reed, dy't fûn dat science fiction- en fantasyfilms doedestiden net serieus nommen waarden. De útrikking en takenning fan 'e prizen wurdt fersoarge troch de Academy of Science Fiction, Fantasy and Horror Films, en út 'e nominearre kandidaten wurde de winners útornearre fia in stimming ûnder de leden fan dy organisaasje. De útrikkingsseremoanje fynt yn 'e regel plak yn ein juny yn Burbank, ûnder de reek fan Los Angeles, yn súdlik Kalifornje. 

Foar in folsleine list mei winners, sjoch op dizze side, op 'e Ingelske Wikipedy, ûnder it kopke Year-by-year results.

Kategoryen
Spesjale prizen
The George Pal Memorial Award
The Life Career Award
The President's Memorial Award
Special Recognition Award

Filmprizen
 bêst science fiction-film
 bêste fantasyfilm
 bêste horrorfilm
 bêste skriller
 bêste aksje- of aventoerefilm (foarhinne bêste aksje-/aventoerefilm/skriller)
 bêste tekenfilm
 bêste ynternasjonale film
 bêste ferfilming fan in stripferhaal
 bêste regisseur
 bêste akteur
 bêste aktrise bêste byrol fan in akteur
 bêste byrol fan in aktrise
 bêste optreden fan in jongere akteur
 bêste senario
 bêste filmmuzyk
 bêste fisazjy
 bêste kostúms
 bêste special effects
 bêste produksje-ûntwerp
 bêste montaazje
Teffens wied er yn 1980 in priis foar bêste bûtenlânske film en fan 1980 oant 1982 in priis foar bêste low-budgetfilm

Tillefyzjeprizen
 bêste tillefyzjesearje fan in publike omrop
 bêste tillefyzjesearje fan in kabeltillefyzjenetwurk
 bêste jongereintillefyzjesearje
 bêste tillefyzjesearje dy't adaptearre is fan in superheldeferhaal
 bêste tillefyzjepresintaasje bêste akteur op 'e tillefyzje
 bêste aktrise op 'e tillefyzje
 bêste byrol fan in akteur op 'e tillefyzje
 bêste byrol fan in aktrise op 'e tillefyzje
 bêste gastrol fan in akteur of aktrise yn in tillefyzjesearje

Dvd-prizen
 bêste publikaasje op dvd of blu-ray
 bêste spesjale edysje fan in publikaasje op dvd of blu-ray
 bêste publikaasje fan in filmklassiker op dvd of blu-ray
 bêste publikaasje fan in kolleksje op dvd of blu-ray
 bêste tillefyzjepublikaasje op dvd of blu-ray
 bêste publikaasje fan in retro-tillefyzjesearje op dvd of blu-ray

Keppelings om utens
Offisjele webside fan 'e Saturn Awards

Kategory:Amerikaanske filmpriis
Kategory:Amerikaanske telefyzjepriis
Kategory:Science fiction-priis
Kategory:Fantasypriis
Kategory:Horrorpriis
Kategory:Priis of ûnderskieding ynsteld yn 1972